ລັດຖະມົນຕີ​ ສາທາລະນະ​ສຸກ ສປປ​​​ ​ລາວ ຢ້ຽມຢາມ ສະຫະລັດ
ທ່ານ ດຣ ເອກສະຫວ່າງ ໄດ້ພົບປະກັບ ທ່ານນາງ ເບີແວລ ລັດຖະມົນຕີ ສາທາ ສະຫະລັດ ແລະປຶກສາຫາຫລືກັນ ກ່ຽວກັບຄວາມເປັນໄປໄດ້ ໃນການຮ່ວມມືກັນ ໃຫ້ໃກ້ຊິດກັນກວ່າເກົ່າ.
ລາຍງານຂ່າວຈາກສະຖານທູດສະຫະລັດອາເມຣິກາ ປະຈຳ ນະຄອນຫລວງວຽງຈັນ ແຈ້ງວ່າ ເມື່ອວັນທີ 10 ເດືອນກັນຍານີ້, ທ່ານ ດຣ ເອກສະຫວ່າງ ວົງວິຈິດ, ລັດຖະມົນຕີວ່າການກະຊວງ ສາທາ ແຫ່ງ ສາທາລະນະລັດປະຊາທິປະໄຕປະຊາຊົນລາວ ໄດ້ ພົບປະກັບ ທ່ານ ນາງ Sylvia Burwell ລັດຖະມົນຕີສາທາລະ ນະສຸກ ແລະບໍລິການ ປະຊາຊົນ ຂອງສະຫະລັດ ຢູ່ນະຄອນຫຼວງ ວໍຊິງຕັນ ດີຊີ ທ່ານນາງ ເບີແວລ ແລະ ທ່ານ ດຣ ເອກສະຫວ່າງ ວົງວິຈິດ ໄດ້ໃຫ້ການຢືນ ຍັນຮ່ວມກັນ ເຖິງຄວາມສຳຄັນ ຂອງການຮ່ວມມືສອງຝ່າຍ ໃນພາກສ່ວນສາທາລະນະສຸກ ທ່ານ ດຣ ເອກສະຫວ່າງ ໄດ້ສະຫຼຸບໂດຍຫຍໍ້ໃຫ້ທ່ານນາງ ເບີແວລ ຊາບກ່ຽວກັບວຽກງານບູລິມະສິດຕ່າງໆທາງດ້ານສາທາລະນະສຸກ ຂອງ ສປປ ລາວ ສ່ວນທ່ານນາງ ເບີແວລ ໄດ້ກ່າວເນັ້ນຍ້ຳເຖີງ ຄວາມປາດຖະໜາຂອງສະຫະລັດ ໃນການສືບຕໍ່ໃຫ້ການຊ່ວຍ ເຫຼືອສະໜັບສະໜຸນຄວາມພະຍາຍາມຂອງ ສປປ ລາວ ເພື່ອໃຫ້ ບັນລຸເປົ້າໝາຍສະຫະສະວັດ ໃນປີ 2015 ທ່ານ ດຣ ເອກສະຫວ່າງ ແລະທ່ານນາງ ເບີແວລ ຍັງປຶກສາ ຫາຫລື ກັນ ກ່ຽວກັບຄວາມເປັນໄປໄດ້ໃນການຮ່ວມມືກັນ ໃຫ້ ໃກ້ຊິດກັນກວ່າເກົ່າ ໃນທຸກຂະແໜງຂອງວຽກງານສາທາລະ ນະສຸກ ເຊັ່ນ ການສິ້ງຊອມຕິດຕາມເບິ່ງພະຍາດ, ວຽກງານໃຫ້ ອາຫານເສີມ ແກ່ແມ່ ແລະ ເດັກ, ການສັກຍາກັນພະຍາດ, ການຄົ້ນຄ້ວາ ແລະການ ພັດທະນາ ຊັບພະຍາກອນມະນຸດຂອງລາວເພີ້ມຕຶ່ມ ໃນພາກສ່ວນສາທາ ທ່ານ ເບີແວລ ຍັງໄດ້ເນັ້ນຍ້ຳອີກວ່າ ການຊ່ວຍເຫຼືອ ຂອງສະຫະລັດອາເມຣິກາ ແກ່ລາວນັ້ນ ຍັງຄົງຈະ ເປັນວຽກງານບູລິມະສິດອັນຮີບດ່ວນຢູ່ຕໍ່ໄປ ແລະຈະເພີ້ມທະວີຮັດແໜ້ນ ໂຄງການຊ່ວຍ ເຫຼືອ ທີ່ດຳເນີນຢູ່ ແລະຈະສືບຕໍ່ຊອກຫາຂົງເຂດໃໝ່ໆອີກ ທີ່ສາມາດເປັນຄູ່ຮ່ວມງານ ກັນໄດ້ ທາງທ່ານ ດຣ ເອກສະຫວ່າງ ໄດ້ກ່າວສະແດງຄວາມຂອບໃຈ ຕໍ່ການ ຊ່ວຍເຫຼືອຂອງສະຫະລັດ ໃນຂະແໜງວຽກງານສາທາ ລະນະສຸກ ແລະ ກ່າວວ່າ ກະຊວງສາທາລະນະສຸກຂອງລາວ ຈະສືບຕໍ່ທຳງານຢ່າງໃກ້ຊິດ ກັບຄູ່ຮ່ວມງານຈາກສະຫະລັດ ອາເມຣິກາ ກ່ຽວກັບບັນຫາສາທາ ລະນະສຸກຕ່າງໆ ແລະ ຈະ ສືບຕໍ່ຮັດແໜ້ນສາຍພົວພັນສອງຝ່າຍ ສະຫະລັດ - ລາວ ໃຫ້ ໃກ້ຊິດສະນິດແໜ້ນຍິ່ງຂຶ້ນ ໃນອະນາຄົດ ຂະນະທີ່ເຄື່ອນໄຫວຢ້ຽມຍາມຢູ່ນະຄອນຫຼວງວໍຊິງຕັນນັ້ນ, ທ່ານ ດຣ ເອກສະຫວ່າງ ຍັງໄດ້ໄປພົບປະໂອ້ລົມກັບເຈົ້າໜ້າທີ່ ຂັ້ນສູງຂອງ ກະຊວງການຕ່າງປະເທດ, ສະຖາບັນສຸຂະພາບ ແຫ່ງຊາດ, ກະຊວງປ້ອງກັນປະເທດ ອົງການຢູເສດ ແລະ ອົງການຈັດຕັ້ງອື່ນໆຂອງ ລັດຖະບານ ກ່ອນໜ້ານີ້ ໃນຕອນເລີ້ມຕົ້ນການເຄື່ອນໄຫວ ຢ້ຽມຍາມສະຫະລັດ ຢ່າງ ເປັນທາງການ ເປັນເວລາໜຶ່ງອາທິດນັ້ນ, ທ່ານ ດຣ ເອກສະຫວ່າງ ໄດ້ເດີນທາງໄປ ພົບປະກັບຫົວໜ້າສູນຄວບຄຸມພະຍາດ ຕິດຕໍ່ຂອງສະຫະລັດອາເມຣິກາ ທີ່ເມື່ອງ ແອັດແລນຕ້າ ລັດຈໍເຈຍ Human Services Sylvia Burwell in Washington D C Secretary Burwell, a